| Autorallimaailmameistrivõistlused |
| --- |
|  |
|   |
| Praegune hooaeg |
| 2023. aasta hooaeg |
| Madalamad võistlusklassid |
| 
* WRC-2
* WRC-3
* Juunior WRC

 |
| Ralliautode klassid |
| 
* World Rally Car (1997–)
* Group R
* Group A (1987–1996)
* B-rühm (1982–1986)
* Group 4 (1973–1981)

 |
| Seotud loendid |
| 
* Etapivõitjad
* Etappide loend

 |
| * v
* r
 |

Urmo Aava sõitmas Suzuki Ignis S1600-ga Akropolise rallil 2005.
**Juunior WRC** (ametlikult ***Junior World Rally Championship***; lühend **JWRC**) on autoralli maailmameistrivõistluste raames toimuv võistlusklass, mille eesmärk on väiksemate kuludega anda noortele sõitjatele kogemust enne kõrgemale võistlusklassi liikumist. Osalejatele on vanusepiirang, kuid nende kaardilugejatele mitte. 

Selles klassis on muuhuulgas sõitnud ka Sébastien Loeb, Sébastien Ogier, Jari-Matti Latvala ja Thierry Neuville. Eestlastest Urmo Aava, Jaan Mölder juunior, Aigar Pärs, Karl Kruuda, Egon Kaur, Miko-Ove Niinemäe, Sander Pärn ja Ken Torn.

Reeglid
-------

Kalendris on 5 (varem 6) rallit. Iga võidetud kiiruskatse eest saadakse lisapunkt. Võistlejatele on loodud sarnased tingimused (identsed autod ning rehvid).

Ajalugu
-------

Sébastien Ogier Citroën C2 S1600-ga Saksamaa rallil 2008
2006. ja 2007. aasta lõpetas Urmo Aava teise kohaga.

2011–2012 kandis nime WRC Akadeemia (ametlikult *WRC Academy*). Sarja üldvõtja sai karjääri edendamiseks 500 000 eurot. Ralli kestis tavaklassi rallidega võrreldes üks päev vähem, pühapäeval ei sõidetud. Pärast iga rallit toimus ühine ralli analüüsimine.

### 2011

Osalejaid oli 18, võistlusautoks Ford Fiesta R2 koos Pirelli rehvidega. Hooaeg maksis 135 000 eurot.

Esimese WRC Akadeemia etapi võitis eestlane Egon Kaur. Hooaja lõpetas ta iirlase Craig Breeniga samadel punktidel, kuid võidetud kiiruskatsete arv andis võidu Breenile. Kokku võitis Kaur 3 etappi (Portugal, Itaalia ja Soome), Breen 2 (Saksamaa ja Suurbritnnia) ning Alastair Fisher 1 (Prantsusmaa).

### 2012

Osalejaid oli 11, võistlusautodeks oli taas Ford Fiesta R2. Võitis Elfyn Evans.

### 2013

Sander Pärna Ford Fiesta R2, 2013
Vanusepiirang oli 26, rehvitarnijaks sai Hankook. Sander Pärn lõpetas neljandana, võitis Pontus Tidemand.

### 2014

Võistlusautodeks oli Citroën DS3 R3T koos Michelini rehvidega, vanusepiirang 28. Alates 2014. aastast on kõik JWRC-s osalejad automaatselt ka WRC-3 nimekirjas. Enam ei jagatud lisapunkte kiiruskatsete võitude eest.  Võitis Stéphane Lefebvre.

### 2017

Taas hakati andma lisapunkte iga kiiruskatse võidu eest. Citroëni võistlusmasina vahetas välja Ford Fiesta R2 ning sõideti DMACK rehvidega.

### 2018

Kalendris oli varasema 6 ralli asemel 5. Viimasel etapil, Türgi rallil, anti topelt punkte. Osalemine (Pirelli rehvidel Ford Fiesta R2 autoga) maksis 139 500 eurot, vanusepiirang alla 30. Esmakordselt oli auhinnaks uus Ford Fiesta R5 auto, rehvikomplekt, tasuta kütus ning tasuta registreerimine 2019. aasta WRC-2 klassi rallidele. 
Eestlastest osales Ken Torn, kes võttis klassivõidu Soome rallil, kuid kokkuvõttes lõpetas viiendana. Võitis Emil Bergkvist.

### 2019

WRC-3 kategooria kadumisega ei olnud enam paralleelset võistlusklassi. Võitis hispaanlane Jan Solans. Eestlastest sõitis kaasa Roland Poom 4 rallit ja Ken Torn 2. *FIA Junior World Rally Championship Trophy for Nations* (igal rallil kogub punkte ainult riigi parim rallisõitja) esikolmikus lõpetasid vastavalt Rootsi, Hispaania ja Eesti.

Võitjad
-------

Sébastien Loeb ja Daniel Elena 2001. aasta Soome rallil

| Aasta | Sõitja | Auto |
| --- | --- | --- |
| *FIA Cup for Super 1600 Drivers* |
| 2001 | Prantsusmaa Sébastien Loeb | Citroën Saxo S1600 |
| *Junior World Rally Championship* |
| 2002 | Hispaania Dani Solà | Citroën Saxo S1600 |
| 2003 | Prantsusmaa Brice Tirabassi | Renault Clio S1600 |
| 2004 | Rootsi Per-Gunnar Andersson | Suzuki Ignis S1600 |
| 2005 | Hispaania Dani Sordo | Citroën C2 S1600 |
| 2006 | Rootsi Patrick Sandell | Renault Clio S1600 |
| 2007 | Rootsi Per-Gunnar Andersson | Suzuki Swift S1600 |
| 2008 | Prantsusmaa Sébastien Ogier | Citroën C2 S1600 |
| 2009 | Tšehhi Martin Prokop | Citroën C2 S1600 |
| 2010 | Saksamaa Aaron Burkart | Suzuki Swift S1600 |
| *WRC Academy* |
| 2011 | Iirimaa Craig Breen | Ford Fiesta R2 |
| 2012 | Suurbritannia Elfyn Evans | Ford Fiesta R2 |
| *Junior WRC* |
| 2013 | Rootsi Pontus Tidemand | Ford Fiesta R2 |
| 2014 | Prantsusmaa Stéphane Lefebvre | Citroën DS3 R3T |
| 2015 | Prantsusmaa Quentin Gilbert | Citroën DS3 R3T |
| 2016 | Itaalia Simone Tempestini | Citroën DS3 R3T |
| 2017 | Hispaania Nil Solans | Ford Fiesta R2T |
| 2018 | Rootsi Emil Bergkvist | Ford Fiesta R2T |
| 2019 | Hispaania Jan Solans | Ford Fiesta R2T |
| 2020 | Rootsi Tom Kristensson | Ford Fiesta Rally4 |
| 2021 | Soome Sami Pajari | Ford Fiesta Rally4 |
| *WRC3 Junior* |
| 2022 | Eesti Robert Virves | Ford Fiesta Rally3 |

Viited
------

1. ↑  Egon Kaur: läheme väga kindla peale sõitma ERR Sport, 7.05.2011
2. ↑
3. ↑
4. ↑
5. ↑
6. ↑  M-Sport announce further details for 2018 FIA Junior World Rally Championship (inglise keeles)

Välislingid
-----------

* Info wrc.com lehel (inglise keeles)
* Miko Niinemäe: juunior WRC on täna ainus võimalus eestlasel rallimaailma uks lahti lüüa Delfi Sport, 3. veebruar 2017